text:
1846/2013. (XI. 18.) Korm. határozata a KÖZOP-3.5.0-09-11-2013-0038 azonosító számú („8. sz. főút 131+550–143+350 kmsz. közötti szakasz 115 kN-os burkolat-megerősítése, korszerűsítése” című), a KÖZOP-3.5.0-09-11-2013-0033 azonosító számú („8. sz. főút 149+500–161+920 kmsz. közötti szakasz 115 kN-os burkolat-megerősítése, korszerűsítése” című) és a KÖZOP-3.5.0-09-11-2013-0034 azonosító számú („8. sz. főút Székesfehérvár nyugati elkerülő III. szakasz építése” című) projektjavaslatok támogatásának jóváhagyásáról.
A Kormány
 1. jóváhagyja az 1. melléklet szerint
a) a KÖZOP-3.5.0-09-11-2013-0038 azonosító számú, „8. sz. főút 131+550–143+350 kmsz. közötti szakasz
115 kN-os burkolat-megerősítése, korszerűsítése” című,
b) a KÖZOP-3.5.0-09-11-2013-0033 azonosító számú, „8. sz. főút 149+500–161+920 kmsz. közötti szakasz
115 kN-os burkolat-megerősítése, korszerűsítése” című, és
c) a KÖZOP-3.5.0-09-11-2013-0034 azonosító számú, „8. sz. főút Székesfehérvár nyugati elkerülő III. szakasz
építése” című,
egymilliárd forintot meghaladó támogatási igényű projektjavaslatokat,
 2. elfogadja az 1. pontban meghatározott projektek kiemelt projektként történő nevesítését az 1. melléklet szerint,
 3. egyetért az 1. pont c) alpontja szerinti projekt két szakaszra bontásával,
 4. elrendeli a 3. pont szerinti szakaszok kivitelezéséhez szükséges vállalkozási szerződések megkötését,
 5. egyetért azzal, hogy a 3. pont szerinti szakaszok tekintetében a vállalkozási szerződések megkötése során a projekt
kedvezményezettje járjon el,
 6. felhívja a nemzeti fejlesztési minisztert, hogy gondoskodjon a 2014–2020 közötti programozási időszak azonos célt
szolgáló operatív programjának Bizottság által történő elfogadása esetén a KÖZOP-3.5.0-09-11-2013-0034 azonosító
számú, „8. sz. főút Székesfehérvár nyugati elkerülő III. szakasz építése” című projekt második szakaszára vonatkozó
támogatási szerződés megkötéséről,
Felelős: nemzeti fejlesztési miniszter
Határidő: folyamatos 7. hozzájárul az 1. pont szerinti projektek támogatási szerződéseinek – a Nemzeti Fejlesztési Ügynökség Közlekedési
Operatív Programok Irányító Hatósága általi – megkötéséhez azzal, hogy a  támogatási szerződés az  1.  pont
c) alpontjában meghatározott projekt 3. pont szerinti első szakaszára köthető meg.
Felelős: Miniszterelnökséget vezető államtitkár
Határidő: a folyamatban lévő feltételes közbeszerzési eljárások eredményeként a nyertes ajánlattevővel
történő szerződéskötést követően azonnal Orbán Viktor s. k.,
 miniszterelnök


type: legislation

jurisdiction: Hungary

text:
8/2016. (I. 15.) KE határozata állampolgárság visszavonással történő megszüntetéséről.
Az Alaptörvény 9. cikk (4) bekezdés i) pontja, valamint a magyar állampolgárságról szóló 1993. évi LV. törvény 9. §-a
alapján – a belügyminiszter BM/20238-2/2015. számú előterjesztésére – Celebic Jelena (születési hely, idő: Topolya
[Jugoszlávia], 1983. június 26.) magyar állampolgárságát visszavonom.
Budapest, 2015. december 11. Áder János s. k.,
 köztársasági elnök


text:
210/2017. (VI. 15.) KE határozata államtitkári kinevezésről.
Az Alaptörvény 9. cikk (4) bekezdés j) pontja és a központi államigazgatási szervekről, valamint a Kormány tagjai és
az államtitkárok jogállásáról szóló 2010. évi XLIII. törvény 52. § (2) bekezdése alapján – a miniszterelnök javaslatára –
dr. Becskeházi Attila Csabát 2017. június 8-ai hatállyal a Miniszterelnökség államtitkárává kinevezem.
Budapest, 2017. június 7. Áder János s. k.,
 köztársasági elnök


text:
9/2017. (IX. 29.) FM utasítása a minisztérium fejezeti kezelésű előirányzataiból pályázati úton vagy egyedi döntés alapján pénzeszköz- vagy előirányzat-átadással biztosított támogatások kapcsán elszámolható költségekről, a támogatások felhasználása ellenőrzésének és a beszámolók összeállításának szabályairól.
A jogalkotásról szóló 2010. évi CXXX. törvény 23. § (4) bekezdés c) pontja alapján – figyelemmel az államháztartásról szóló törvény
végrehajtásáról szóló 368/2011. (XII. 31.) Korm. rendelet 13. § (3) bekezdésében foglaltakra – a következő utasítást adom ki:
1. Általános rendelkezések 1. § Az utasítás hatálya kiterjed
a) minden eredeti tárgyévi támogatási előirányzattal rendelkező, év közben keletkezett bevételből, valamint
maradványból működő fejezeti kezelésű előirányzatra, amelyből államháztartáson belüli és kívüli szervezetek
törvény, kormányrendelet, a  Kormány egyedi határozata vagy egyedi, illetve pályázati úton benyújtott
támogatási igény alapján vagy hatósági szerződéssel, támogatói okirattal vagy támogatási szerződéssel
költségvetési támogatáshoz juthatnak, továbbá
b) azon fejezeti kezelésű előirányzatra, amely esetében a forrásátadás lebonyolító szerven keresztül történik, és
a  lebonyolító szerv nem rendelkezik saját eljárásrenddel vagy a  beszámoló ellenőrzésére vonatkozó
részletszabályokkal.
2. § Az utasítás alkalmazásában:
1. beszámoló: a kedvezményezett vagy az egyéb kedvezményezett által a projekt megvalósításáról és a támogató
által átadott forrás felhasználásáról készített szakmai beszámoló és pénzügyi elszámolás együtt,
2. egyéb kedvezményezett: a  Földművelésügyi Minisztérium (a továbbiakban: FM) irányítása és felügyelete alá
nem tartozó költségvetési szerv és a költségvetési szervnek nem menősülő jogi személy,
3. érdekelt: olyan jogi személy vagy egyéb szervezet, amelyben a  kedvezményezett vagy az  egyéb
kedvezményezett, továbbá annak tagja, tulajdonosa, részvényese, képviselője, ügyvezetője vagy ügyvezető
testületének tagja; képviselőjének, ügyvezetőjének, ügyvezető testülete tagjának a Polgári Törvénykönyvről
szóló 2013. évi V. törvény (a továbbiakban: Ptk.) 8:1. § (1) bekezdés 1. pontja szerinti közeli hozzátartozója;
belső ellenőrzésért felelős tisztségviselője vagy az  ellenőrző testület tagja, könyvvizsgálója, alapítvány
alapítója, az alapítói jogok gyakorlója, az alapítványhoz csatlakozott személy, az alapítvány kuratóriumának
vagy felügyelőbizottságának tagja; vagy a  jogi személlyel, egyéb szervezettel foglalkoztatásra irányuló
jogviszonyban álló személy (pl. munkavállaló, megbízott) az előbb említett jogok vagy tisztségek bármelyikével
– egyedül vagy együttesen, illetve testület tagjaként – rendelkezik, vagy a  felsorolt tisztségek bármelyikét
viseli,
4. jogosulatlanul igénybe vett támogatás: a jogszabálysértő módon, nem rendeltetésszerűen vagy szerződésellenes
módon felhasznált költségvetési támogatás,
5. kedvezményezett: az FM irányítása és felügyelete alá tartozó költségvetési szerv,
6. költségterv: a  támogatott projekt megvalósításával összefüggő kiadások előzetes bemutatása a  pályázati
kiírásnak vagy az  ellátandó feladatnak megfelelően, szükség szerint költség-haszon elemzéssel,
megvalósíthatósági tanulmánnyal vagy az egyes tételek indokoltságát alátámasztó dokumentumokkal, illetve
számításokkal együtt, amelyekhez a kedvezményezett vagy az egyéb kedvezményezett egyenként megjelöli
támogatási igényét; költségtervként értelmezendő a számszaki adatokat tartalmazó feladatterv is,
7. kötelezettségvállalás dokumentuma: támogatási szerződés, hatósági szerződés, két- vagy többoldalú
megállapodás, támogatói okirat,
8. lebonyolító szerv: a  támogató által nyújtott költségvetési támogatásokkal kapcsolatos előkészítő és
döntésvégrehajtó feladatok ellátását végző szervezet, amely az  átadott előirányzatot a  földművelésügyi
miniszterrel kötött megállapodásban foglaltak szerint a kedvezményezett részére rendelkezésre bocsátja,
9. módosított költségterv: a  pályázati kiírás vagy az  egyedi támogatási döntés alapján meghatározott
szerződéskötési feltételek alapján módosított tartalommal összeállított költségterv vagy a projekt megvalósítási
ideje alatt a kötelezettségvállalás dokumentumában foglaltaknak megfelelően módosított költségterv,
10. mozgó záradék: a támogatás terhére elszámolni kívánt számla, bizonylat másolatán szereplő olyan, a támogatás
terhére történő elszámolásra utaló záradék, mely az adott számla vagy bizonylat egy későbbi másolatán már
nem ugyanott található, mint a korábban készült másolaton,
11. pénzügyi ellenőrzés: az  FM Költségvetési Főosztálya (a továbbiakban: KF) által végzett feladat, amely során
az  elszámolásra benyújtott számláknak, bizonylatoknak, ezekhez kapcsolódó egyéb dokumentumoknak
a számvitelről szóló 2000. évi C. törvény (a továbbiakban: Sztv.), az általános forgalmi adóról szóló 2007. évi
CXXVII. törvény (a továbbiakban: Áfa tv.), valamint az  egyéb vonatkozó jogszabályi előírásoknak való
megfelelését vizsgálja,
12. projekt: tartalmilag és formailag részletesen kidolgozott, megfelelő pénzügyi háttérrel és végrehajtási
ütemezéssel rendelkező feladat vagy célkitűzés,
13. szakmai ellenőrzés: támogatás nyújtására a  támogató részéről kötelezettséget vállaló szervezeti egység
(a továbbiakban: kötelezettségvállaló) által végzett, elsősorban a támogatott feladat, megrendelt szolgáltatás
végrehajtásának szakmai szempontú értékelésére, valamint az elszámolásra benyújtott számlák tartalmának
és a projekt megvalósításával való kapcsolatának vizsgálatára irányuló tevékenység,
14. szakmai kezelő: az egyes szakterületek irányításáért, felügyeletéért az FM Szervezeti és Működési Szabályzata
szerint felelős szervezeti egység,
15. támogatás: az államháztartásról szóló 2011. évi CXCV. törvény (a továbbiakban: Áht.) 1. § 14. pontja alapján,
a fejezeti kezelésű előirányzatokból a támogató által megvalósításra érdemesnek ítélt projekt megvalósításához
egyedi miniszteri döntés alapján, illetve pályázati úton nyújtott költségvetési támogatás,
16. támogató: az Áht. 1. § 14. pontja szerinti támogatást nyújtó FM,
17. teljesítésigazoló: az előirányzatok felhasználásához kapcsolódó teljesítések igazolására kijelölt személy,
18. teljesítést elfogadó nyilatkozat: pályázati úton benyújtott vagy egyedi támogatási igény esetén a beszámoló
elfogadását követően a kötelezettségvállaló vagy a megnevezett szakmai teljesítésigazoló írásbeli nyilatkozata
a  kötelezettségvállalás dokumentumában, illetve a  támogatásra vonatkozó jogszabályokban foglaltak
teljesüléséről, a támogatás jog-, szerződés- és rendeltetésszerű felhasználásáról.
2. Szerződéskötés, költségterv, szerződésmódosítás 3. § (1) Az 1. melléklet 1. függelékében szereplő előírásokat figyelembe kell venni a támogatandó projekt meghatározásakor,
továbbá a pályázati kiírás, illetve a kötelezettségvállalás dokumentumának összeállításakor.
(2) Az 1. mellékletben szereplő Beszámoló című nyomtatvány és az 1. függelék a kötelezettségvállalás dokumentumának
kötelező mellékletét képezi, amelyeket a  kötelezettségvállaló elektronikus úton megküld a  kedvezményezettnek
vagy az egyéb kedvezményezettnek.
(3) A kötelezettségvállalás dokumentumában rendelkezni kell a beszámoló tartalmáról oly módon, hogy
a) a kedvezményezett esetében az 1. melléklet szerinti Beszámoló benyújtását kell előírni úgy, hogy ahhoz nem
kell csatolni további dokumentummásolatokat, azonban a beszámolóban szereplő tételekhez tartozó számlák
és számlát helyettesítő bizonylatok eredeti példányaira fel kell vezetni a támogatás terhére történő elszámolás
tényét,
b) az egyéb kedvezményezett esetében tételes elszámolási kötelezettséget kell előírni.
(4) A kötelezettségvállalás dokumentumában elidegenítési tilalmat kell alapítani a támogató javára
a) a  támogatással létrehozott vagyon (tárgyi eszköz, immateriális jószág) esetén 5 éves időtartamra, azonban
ennél hosszabb vagy rövidebb idő is kiköthető a létrehozott vagyon értéke vagy elévülési ideje alapján,
b) a támogatással megvalósuló beruházás vagy fejlesztés esetén az érintett ingatlanra legalább 15 év időtartamra.
(5) Az  elidegenítési tilalom lejárta előtti elidegenítéshez a  támogató írásbeli hozzájárulásának beszerzését, valamint
az  államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.)
szerinti egyéb kötelezettségeket kell előírni. A kötelezettségvállalás dokumentumában rögzíteni szükséges azt, hogy
amennyiben a támogatásból létrehozott vagyon az előírt megőrzési vagy fenntartási időszak letelte előtt megsemmisül
vagy eltulajdonítják, arról a kedvezményezett vagy az egyéb kedvezményezett köteles a támogatót haladéktalanul
értesíteni, továbbá azt saját forrásból pótolni, a pótlást megfelelő dokumentumokkal igazolni és az így keletkezett
vagyont a támogatásból eredetileg beszerzett vagyon elidegenítési tilalmi idejének lejártáig megőrizni, ellenőrzés
alkalmával azt bemutatni.
(6) A kötelezettségvállalás dokumentumának rendelkeznie kell arról, hogy a projekt megvalósításában közreműködővel
kötött szerződésnek tartalmaznia kell a feladat, a szolgáltatás, az áru egyértelmű megnevezését, mennyiségi egységét
és egységárát, a teljesítési határidőt, a részteljesítési igazolások alapján történő számlázás lehetőségét.
4. § (1) A megítélt támogatás felhasználása kapcsán elszámolható költségek körét a kötelezettségvállalás dokumentumában
vagy annak elválaszthatatlan mellékletét képező költségtervben kell meghatározni.
(2) A  költségtervnek kellő részletességgel kell tartalmaznia a  kötelezettségvállalás dokumentumában meghatározott
feladat végrehajtása kapcsán felmerülő és a támogató által elfogadott költségelemeket. Amennyiben egy-egy jogcím
esetében szükséges, kalkulációt is szerepeltetni kell (például fő/nap/forint).
(3) A  fedezetigazolásra vagy pénzügyi ellenjegyzésre megküldött kötelezettségvállalás dokumentumához minden
esetben csatolni kell a kedvezményezett vagy az egyéb kedvezményezett által összeállított, a XII. Földművelésügyi
Minisztérium költségvetési fejezethez tartozó fejezeti és központi kezelésű előirányzatokkal kapcsolatos
gazdálkodásról szóló 7/2017. (VII. 6.) FM utasítás (a továbbiakban: FM utasítás) 6. melléklete szerinti költségtervet is,
melyet a fedezetigazoló vagy pénzügyi ellenjegyző az egyedi támogatási igények esetében véleményez. Amennyiben
a fedezetigazoló vagy pénzügyi ellenjegyző a költségterv módosítására tesz javaslatot, a kötelezettségvállaló ennek
alapján megteszi a szükséges intézkedést.
(4) Speciális célú, egyedi döntés alapján nyújtott költségvetési támogatás esetében a kötelezettségvállalás dokumentuma
kivételesen az  1.  melléklet 1. függelékében foglaltaktól eltérően is meghatározhatja az  elszámolás tartalmát és
módját.
5. § (1) A költségtervben szereplő sorok közötti eltérés szerződésmódosítást nem igénylő mértéke legfeljebb ±20%, mely
eltérésről az  elszámolás során indoklást kell kérni a  kedvezményezettől vagy az  egyéb kedvezményezettől. Arra
az  esetre, ha a  +20%-nál nem nagyobb mértékű eltérés összege meghaladja az  500 000 forintot, vagy az  eltérés
mértéke meghaladja a +20%-ot, a kötelezettségvállalás dokumentumában a dokumentum módosítására vonatkozó
kötelezettséget kell előírni azzal, hogy a módosítási kérelemnek a  támogatott feladat megvalósítási határidejének
lejárta előtt legalább 15 nappal be kell érkeznie a szakmai kezelőhöz.
(2) Amennyiben az  (1)  bekezdés alapján a  költségterv módosítása szükséges, de a  módosítás a  kötelezettségvállalás
dokumentumának a költségterven kívüli egyéb részeit nem érinti, a kötelezettségvállalás dokumentuma rendelkezhet
úgy is, hogy csak a költségterv módosul a szakmai kezelő arra vonatkozó elfogadó nyilatkozata alapján.
(3) A  szakmai kezelő által elfogadott és visszaigazolt módosított költségterv a  továbbiakban a  kötelezettségvállalás
dokumentumának elválaszthatatlan mellékletét képezi. A  beszámolót az  utolsó érvényes költségterv alapján kell
összeállítani.
3. A beszámoló benyújtása, hiánypótlás és a beszámoló elfogadása
6. § (1) A  kötelezettségvállalás dokumentumában elő kell írni, hogy az  abban rögzített feladat végrehajtásáról, a  nyújtott
támogatás felhasználásáról és elszámolásáról szóló beszámolót az  1.  melléklet szerinti nyomtatványon legkésőbb
a  kötelezettségvállalás dokumentumában meghatározott teljesítési vagy felhasználási határidőt követő 30 napon
belül kell a kedvezményezettnek és az egyéb kedvezményezettnek a szakmai kezelőhöz benyújtani. A fel nem használt
támogatásnak a  beszámoló benyújtásával egyidejűleg történő visszafizetésének kötelezettségéről
a kötelezettségvállalás dokumentumában rendelkezni kell. Az így teljesített önkéntes visszafizetés kamatmentes.
(2) Egyéb kedvezményezett esetében, amennyiben 20 darabnál több számla kerül elszámolásra, a kötelezettségvállalás
dokumentuma rendelkezhet arról, hogy a számlák az egyéb kedvezményezett által hitelesített, papíralapú másolatain
kívül minden egyéb dokumentum színesben szkennelt és elektronikus adathordozóra írt, lehetőség szerint
elektronikus aláírással ellátott változatban is benyújtható.
(3) A beszámoló benyújtási határidejének eredménytelen eltelte esetén a szakmai kezelő hiánypótlás keretében felszólítja
a kedvezményezettet vagy az egyéb kedvezményezettet a beszámoló benyújtására 15 napos határidővel. A 15 napos
határidő leteltével további hiánypótlásra nincs lehetőség. A hiánypótlásra való felszólítás megküldhető elektronikusan
is, amennyiben arról a kötelezettségvállalás dokumentuma rendelkezik.
7. § A beszámoló alapján, annak beérkezését követően, egyedi döntés alapján nyújtott költségvetési támogatás esetén
30, pályázati kiírás alapján nyújtott költségvetési támogatás esetén 60 napon belül a szakmai kezelő ellenőrzi a feladat
szakmai teljesítését és az  elszámolásban szereplő számlák tartalmát a  támogatott feladathoz való illeszkedés
tekintetében.
8. § (1) Tételes elszámolás esetén a  pénzügyi ellenőrzéshez a  szakmai kezelő a  KF részére megküldi a  beszámoló teljes
anyagával együtt a  kötelezettségvállalás dokumentumának és a  költségtervnek a  papíralapú vagy elektronikus
másolatát, egyúttal jelezve, hogy a szakmai beszámoló elfogadható vagy hiánypótlás szükséges. A szakmai kezelő
nyilatkozik arról is, hogy a pénzügyi elszámolásban szereplő számlák tartalma illeszkedik-e a támogatott feladathoz
és az elfogadott költségtervhez.
(2) Az  (1)  bekezdés szerinti nyilatkozat hiányában a  KF érdemi ellenőrzés nélkül visszaküldi a  beszámolót a  szakmai
kezelő részére szakmai szempontú ellenőrzés céljából.
(3) A  szakmai kezelő csak a  kedvezményezett által benyújtott 1.  melléklet szerinti Beszámolót küldi meg pénzügyi
ellenőrzésre.
(4) Az 1. melléklet szerinti Beszámoló alapján szúrópróbaszerű, tételes papíralapú vagy helyszíni ellenőrzés is végezhető.
 (5) A  KF a  beszámoló pénzügyi ellenőrzését az  (1)  bekezdésben foglalt dokumentumok teljes körű kézhezvételétől
számított 20 napon belül végzi el.
 (6) A  KF a  pénzügyi szempontú vizsgálat befejezését követően az  (1)  bekezdés szerinti dokumentumokat a  szakmai
kezelő részére visszaküldi, egyúttal nyilatkozik a beszámoló pénzügyi szempontú elfogadhatóságáról vagy értesíti
a szakmai kezelőt a hiánypótlás szükségességéről.
9. § (1) A  beszámoló ellenőrzését (az egyes költségtételek dokumentumokkal való alátámasztását) az  1.  melléklet
1. függelékében foglaltak alapján kell elvégezni.
(2) A  beszámolóval kapcsolatos szakmai és pénzügyi szempontú hiánypótlásra egy alkalommal van lehetőség,
amennyiben a hiánypótlásra a kötelezettségvállalás dokumentuma lehetőséget biztosít. A hiánypótlási kötelezettséget
a  szakmai kezelő rendeli el. A  hiánypótlás keretében a  költségvetési támogatás céljához nem illeszkedő számlák
helyett lehetőséget kell biztosítani megfelelő számlák benyújtására.
(3) A szakmai és pénzügyi szempontú hiánypótlás határideje a felszólítás kézhezvételétől számított 15. nap. A hiánypótlás
teljesítésének időpontja a postára adás napja.
10. § (1) Amennyiben azt a kötelezettségvállalás dokumentuma lehetővé teszi, és a szakmai kezelő 8. § (1) bekezdése alapján
adott szakmai állásfoglalása szerint nem szükséges hiánypótlás, a  KF közvetlenül – a  szakmai kezelő egyidejű
tájékoztatása mellett – elektronikus úton is bekérheti a pénzügyi szempontú hiánypótlást a kedvezményezettől vagy
az egyéb kedvezményezettől.
(2) A beérkezett hiánypótlást a teljesítés igazolására jogosult személy ellenőrzi a 7. §-ban foglaltak szerint. Amennyiben
a hiánypótlással kiegészített beszámoló elfogadást nyer, a szakmai kezelő intézkedik a KF felé a még kifizetésre váró
támogatás utalásával kapcsolatban az FM utasítás 1. melléklete szerinti Teljesítésigazolás és kifizetés engedélyezése
adatlap megküldésével.
(3) A teljesítés igazolására jogosult személy a szakmai kezelő útján indokolt esetben pénzügyi szempontú felülvizsgálatot
kérhet a  KF-től a  hiánypótlással kapcsolatban. A  KF 20 napon belül tájékoztatja a  szakmai kezelőt a  hiánypótlás
pénzügyi szempontból történő elfogadásáról vagy arról, hogy a beszámoló továbbra is tartalmaz el nem fogadható
tételeket, megjelölve ennek indokát és a javasolt további intézkedéseket.
(4) Amennyiben a hiánypótlást követően sem teljes körű a beszámoló, azt a tartalma alapján kell értékelni. Ha a teljesítés
ez  alapján nem 100%-os, és a  beszámoló alapján az  összköltség csökken, a  költségvetési támogatás összegét
az összköltség arányában csökkenteni kell, több forrás esetén az eredeti arányoknak megfelelően.
(5) Amennyiben a támogatás egy összegben előlegként került átadásra, és a (4) bekezdésben foglaltakra figyelemmel
a  költségvetési támogatás összegét csökkenteni kell, a  visszafizetést az  Áht. szerinti határidő kitűzésével és
az államháztartáson kívüli egyéb kedvezményezettek esetében kamattal növelten kell visszakövetelni. Amennyiben
előleg nyújtására nem került sor, az  elfogadott teljesítésnek megfelelően kell a  csökkentett összegű kifizetés
teljesítését előírni.
(6) Amennyiben előleg igénybevételére került sor, és a beszámoló ellenőrzése alapján csökkentett összeget a támogatás
visszatartott része nem fedezi, akkor a fennmaradó részt az előleg terhére kell a kedvezményezettől vagy az egyéb
kedvezményezettől – az Áht. szerinti határidővel és kamattal növelt mértékben – visszakövetelni.
(7) A támogatás ellenőrzése során megállapított jogosulatlan felhasználás vagy fel nem használt támogatás esetében
meghatározott visszafizetési kötelezettséggel kapcsolatban a  kötelezettségvállalás dokumentumát nem kell
módosítani.
(8) A  szakmai kezelő a  KF beszámolóval és hiánypótlással kapcsolatos véleményét figyelembe veszi az  elfogadott
teljesítés százalékos arányának meghatározásában.
(9) Amennyiben az államháztartáson kívüli egyéb kedvezményezett a visszafizetési felszólításnak határidőre nem tesz
eleget, a  követelés érvényesítésével kapcsolatban a  szakmai kezelő a  kötelezettségvállalás dokumentumában,
az Ávr.-ben és a Ptk.-ban meghatározott intézkedéseket teszi meg, az ügyiratot előzetesen bemutatva a KF részére
a követelés nyilvántartásba vétele céljából. Amennyiben a biztosíték felhatalmazó levél, az alapján azonnali beszedési
megbízás igénybevételével kell megkísérelni a  követelés érvényesítését. Az  azonnali beszedési megbízás Magyar
Államkincstárhoz való benyújtásában a KF közreműködik. Amennyiben az azonnali beszedési megbízás nem vezet
eredményre, az  Áht. 53/A.  § (3)  bekezdése alapján a  visszafizetési kötelezettség érvényesítésével kapcsolatban
az állami adóhatóság intézkedik.
11. § (1) Előlegfinanszírozás esetén az előleggel való elszámolás elfogadásával egy időben a szakmai kezelő intézkedik a KF
felé az  FM utasítás 1.  mellékletében szereplő teljesítésigazolás és kifizetés engedélyezése adatlap megküldésével
a kötelezettségvállalás dokumentuma szerinti következő támogatási előleg kifizetéséről.
(2) Amennyiben előleg nyújtására nem kerül sor, a projekt lezárásával vagy elfogadó nyilatkozat kiadásával egyidejűleg
a szakmai kezelő az (1) bekezdés szerinti, megfelelően kitöltött adatlappal megkeresi a KF-et a kifizetéssel kapcsolatos
intézkedés érdekében.
12. § Amennyiben a  beszámoló mind szakmai, mind pénzügyi szempontból elfogadható, a  beszámoló elfogadásáról,
valamint a  pályázat lezárásáról a  szakmai kezelő írásban értesíti a  KF-et, a  kedvezményezettet és az  egyéb
kedvezményezettet, egyúttal nyilatkozik a felhatalmazó levelek visszavonásáról is.
4. Záró rendelkezések 13. § (1) Ez az utasítás a közzétételét követő napon lép hatályba.
 (2) Az  utasítás rendelkezéseit kell alkalmazni azon folyamatban lévő támogatási igények alapján létrejövő
kötelezettségvállalási dokumentumok vonatkozásában, melyekben a  költségvetési támogatás felhasználásának
elszámolási határideje későbbi, mint az utasítás hatálybalépését követő 45. nap.
14. § Hatályát veszti
a) a  központosított bevételek befizetésének eljárási szabályairól a  vidékfejlesztési miniszter által irányított és
felügyelt háttérintézményeknél szóló 24/2012. (XII. 21.) VM utasítás,
b) a  minisztérium fejezeti kezelésű előirányzataiból nyújtott támogatások felhasználása ellenőrzésének, és
a beszámolók összeállításának szabályairól szóló 25/2012. (XII. 29.) VM utasítás, valamint
c) a minisztérium fejezeti kezelésű előirányzataiból pályázati úton vagy egyedi döntés alapján pénzeszköz- vagy
előirányzat-átadással biztosított támogatások kapcsán elszámolható költségekről, a támogatások felhasználása
ellenőrzésének és a beszámolók összeállításának szabályairól szóló 1/2016. (I. 22.) FM utasítás.
Dr. Fazekas Sándor s. k.,
 földművelésügyi miniszter


text:
82/2009. (X. 22.) OGY határozata az Országos Választási Bizottság az Európai Parlament tagjainak 2009. június 7-én megtartott választásáról szóló beszámolójának elfogadásáról.
Az Országgyűlés
1. elfogadja a választási eljárásról szóló 1997. évi C. törvény 99/K. § (5) bekezdésének o) pontja értelmében az Országos
Választási Bizottságnak az Európai Parlament tagjainak 2009. június 7-én megtartott választásáról szóló beszámolóját,
2. megállapítja, hogy az Európai Parlament tagjainak 2009. június 7-én megtartott választása törvényes rendben
zajlott le,
3. köszönetét fejezi ki a választás megszervezésében és lebonyolításában közreműködő helyi és területi választási
szervek tagjainak, az Országos Választási Bizottság tagjainak, a köztisztviselőknek, valamennyi állami és társadalmi
szervnek és intézménynek, akik, illetve amelyek hozzájárultak a népszavazás törvényes lebonyolításához.
Dr. Katona Béla s. k.,
az Országgyűlés elnöke


text:
202/2014. (VIII. 14.) Korm. rendelete a nagycenki Széchenyi-mauzóleum megóvásával és helyreállításával összefüggő közigazgatási hatósági ügyek kiemelt jelentőségű üggyé nyilvánításáról és az eljáró hatóságok kijelöléséről.
A Kormány
a nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről szóló
2006. évi LIII. törvény 12.  § (5)  bekezdés a), b), d), e) és f )  pontjában, valamint a  közigazgatási hatósági eljárás és szolgáltatás
általános szabályairól szóló 2004. évi CXL. törvény 174/A. § (1) bekezdésében kapott felhatalmazás alapján,
az Alaptörvény 15. cikk (1) bekezdésében meghatározott feladatkörében eljárva a következőket
rendeli el:
1. § (1) A  Kormány nemzetgazdasági szempontból kiemelt jelentőségű üggyé nyilvánítja a  Nagycenk, 452/2 helyrajzi
számú ingatlanon fekvő Széchenyi-mauzóleum megóvásához és helyreállításához szükséges tudományos feltárási,
tervezési, valamint kivitelezési munkálatokkal összefüggő, az  1.  mellékletben felsorolt közigazgatási hatósági
ügyeket.
(2) A Kormány az (1) bekezdés szerinti közigazgatási hatósági ügyben eljáró
a) elsőfokú hatóságként azt a  hatóságot jelöli ki, amely az  adott ügyfajtára vonatkozó jogszabály szerint
elsőfokú hatóságként jár el,
b) elsőfokú szakhatóságként azt a  hatóságot jelöli ki, amely az  adott ügyfajtára vonatkozó jogszabály szerint
elsőfokú szakhatóságként jár el.
 (3) A Kormány az (1) bekezdés szerinti közigazgatási hatósági ügyben eljáró
a) másodfokú hatóságként azt a  hatóságot jelöli ki, amely az  adott ügyfajtára vonatkozó jogszabály szerint
másodfokú hatóságként jár el,
b) másodfokú szakhatóságként azt a hatóságot jelöli ki, amely az adott ügyfajtára vonatkozó jogszabály szerint
másodfokú szakhatóságként jár el.
2. § A Kormány az  1.  § (1)  bekezdése szerinti kiemelt jelentőségű ügyek koordinációjára – a  fővárosi és megyei
kormányhivatalokról szóló 288/2010. (XII. 21.) Korm. rendelet 8/A. §-ában foglaltak szerinti – feladat- és hatáskörrel
rendelkező kormánymegbízottként a  Győr-Moson-Sopron Megyei Kormányhivatalt vezető kormánymegbízottat
jelöli ki.
3. § (1) Az  ügyfélnek az  eljárás megindítása előtt benyújtott kérelmére az  1.  § (1)  bekezdése szerinti hatósági ügyekben
a  szakhatóság – a  hatóság határozatának jogerőre emelkedéséig felhasználható – előzetes szakhatósági
állásfoglalást ad ki azzal, hogy a  kérelemhez benyújtott előzetes szakhatósági hozzájárulást a  hatóság
a közigazgatási hatósági eljárás és szolgáltatás általános szabályairól szóló 2004. évi CXL. törvény 44. § (8) bekezdése
szerint használja fel.
(2) Az  1.  § (1)  bekezdése szerinti közigazgatási hatósági eljárásokban a  szakhatósági eljárásra vonatkozó ügyintézési
határidő nyolc nap.
(3) Az  1.  § (1)  bekezdése szerinti közigazgatási hatósági ügyekben hozott döntés fellebbezésre tekintet nélkül
végrehajtható.
(4) Az  eljáró hatóság az  általa meghozott döntéseket – az  eljárás során a  személyesen az  ügyfélnek szóló végzések
kivételével – hirdetményi úton közli. A döntés közlésének napja a hirdetmény kifüggesztését követő ötödik nap.
4. § Ez a rendelet a kihirdetését követő napon lép hatályba.
5. § E rendelet rendelkezéseit a hatálybalépésekor folyamatban lévő hatósági eljárásokban is alkalmazni kell.
Orbán Viktor s. k.,
 miniszterelnök


text:
9/2016. (IX. 15.) NVI utasítása egyes külképviseleti választási irodákban a szavazási levélcsomag átadására és a válaszboríték átvételére rendelkezésre álló időszak megállapításáról.
A választási eljárásról szóló 2013. évi XXXVI. törvény 279. § (3) bekezdése alapján – figyelemmel a  jogalkotásról szóló 2010. évi
CXXX. törvény 23. § (4) bekezdés c) pontjára, valamint a választási eljárásról szóló 2013. évi XXXVI. törvény 71. § (1) bekezdésére –
a következő utasítást adom ki:
1. § Ezen utasítás hatálya a 2. §-ban meghatározott külképviseleti választási irodákra terjed ki.
2. § A 2016. október 2. napjára kitűzött országos népszavazáson a  szavazási levélcsomag átadására, valamint
– a külképviseleti szavazás napját megelőzően – a válaszboríték átvételére rendelkezésre álló időszak a következő:
a) a Csíkszeredai Külképviseleti Választási Irodában szeptember 19. és szeptember 29. között munkanapokon
6 órától 22 óráig, szeptember 30-án 6 órától 24 óráig,
b) a Kolozsvári Külképviseleti Választási Irodában 2016. szeptember 19. és szeptember 30. között munkanapokon
9 órától 19 óráig,
c) a Szabadkai Külképviseleti Választási Irodában 2016. szeptember 19. és szeptember 30. között munkanapokon
7 óra 30 perctől 18 óráig,
d) a Beregszászi Külképviseleti Választási Irodában 2016. szeptember 19. és szeptember 30. között munkanapokon
7 órától 17 óra 30 percig,
e) az Ungvári Külképviseleti Választási Irodában 2016. szeptember 19. és szeptember 30. között munkanapokon
7 órától 17 óra 30 percig. 3. § Ez az utasítás a közzétételét követő napon lép hatályba, és 2016. október 1-jén hatályát veszti.
Dr. Pálffy Ilona s. k.,
 elnök


text:
102/2013. (VII. 29.) ME határozata Magyarország Kormánya és a Horvát Köztársaság Kormánya között a két ország közös államhatárán új közúti Dráva-híd és a kapcsolódó létesítmények megépítéséről szóló megállapodás létrehozására adott felhatalmazásról.
A nemzetközi szerződésekkel kapcsolatos eljárásról szóló 2005. évi L. törvény 5. § (1) bekezdése szerinti hatáskörömben eljárva,
a nemzeti fejlesztési miniszter és a külügyminiszter együttes előterjesztése alapján
 1. egyetértek Magyarország Kormánya és a Horvát Köztársaság Kormánya között a két ország közös államhatárán új
közúti Dráva-híd és a kapcsolódó létesítmények megépítéséről szóló megállapodás (a továbbiakban: megállapodás)
létrehozásával;
2. felhatalmazom a nemzeti fejlesztési minisztert, hogy – az érintett miniszterekkel egyetértésben – a  tárgyalásokon
részt vevő személyeket kijelölje;
3. felhatalmazom a nemzeti fejlesztési minisztert vagy az általa kijelölt személyt, hogy a  tárgyalások eredményeként
előálló szövegtervezetet kézjegyével ellássa;
4. felhívom a külügyminisztert, hogy a megállapodás létrehozásához szükséges meghatalmazási okiratot adja ki;
 5. felhívom a  nemzeti fejlesztési minisztert, a  külügyminisztert, valamint a  közigazgatási és igazságügyi minisztert,
hogy a  megállapodás létrehozását követően a  megállapodás szövegének végleges megállapítására való
felhatalmazásról szóló határozat tervezetét haladéktalanul terjesszék a Kormány elé.
orbán viktor s. k.,
 miniszterelnök


text:
8/2008. (III. 31.) PM–HM együttes rendelete a katonai lajstromjelű légi járműben felhasznált üzemanyag petróleum, illetve az Észak-atlanti Szerződés tagállamainak és a Békepartnerség más részt vevő államainak Magyarországon tartózkodó fegyveres erői és polgári állománya által felhasznált üzemanyagok adómentes beszerzésének, nyilvántartásának és elszámolásának, az ilyen célra kitárolt üzemanyag utáni felfüggesztett adó-megállapítási és adófizetési kötelezettség alóli végleges mentesülés részletes szabályairól, valamint a külföldi államok fegyveres erőinek ellátását végző szervezet jövedéki nyilvántartásának vezetésére vonatkozó előírásokról.
A jövedéki adóról és a jövedéki termékek forgalmazásának különös szabályairól szóló 2003. évi CXXVII. törvény
129. § (3) bekezdésében kapott felhatalmazás alapján, a
pénzügyminiszter feladat- és hatásköréről szóló 169/2006.
(VII. 28.) Korm. rendelet 1. § b) pontjában, valamint a
honvédelemről és a Magyar Honvédségről szóló 2004. évi
CV. törvény 51. §-ában foglalt feladatkörünkben eljárva
a következőket rendeljük el:
1. § (1) E rendeletet az üzemanyagoknak a jövedéki adóról
és a jövedéki termékek forgalmazásának különös szabályairól szóló 2003. évi CXXVII. törvény (a továbbiakban: Jöt.) 13. § (1) bekezdés f) pontja és 53. § (1) bekezdés
a) pontja, illetve az üzemanyag petróleum Jöt. 53. § (1) bekezdés a) pontja szerinti beszerzésére, nyilvántartására és
elszámolására, valamint a Jöt. 106. § (11) bekezdésében
előírt nyilvántartás-vezetésre kell alkalmazni.
(2) E rendelet alkalmazásában:
a) üzemanyag petróleum: a 2710 19 21 vámtarifaszám
alá tartozó ásványolajtermék,
b) üzemanyag: a 2710 11 31, a 2710 11 41, a
2710 11 45, a 2710 11 49, a 2710 19 21, a 2710 19 41, a
2710 19 45 és a 2710 19 49 vámtarifaszámú ásványolajtermék,
c) feljogosított szervezet: az Észak-atlanti Szerződés
tagállamainak és az 1995. évi CII. törvényben kihirdetett
Békepartnerség más részt vevő államainak Magyarországon tartózkodó fegyveres erői és polgári állománya,
d) keretengedélyes: a Honvédelmi Minisztériumnak a
Jöt. 53. § (3) bekezdés b) pontjának alkalmazásában keretengedélyre jogosult, keretengedéllyel rendelkező, a vámés határforgalmi feladatok végrehajtásáért felelős szervezeti egysége.
2. § (1) A Jöt. 13. § (1) bekezdés f) pontja szerinti célra
üzemanyagot kitároló ásványolaj-adóraktár engedélyesének a kitárolt üzemanyagra felfüggesztett adó-megállapítási és adófizetési kötelezettség alóli végleges mentesüléséhez a feljogosított szervezet által átadott, a feljogosított
szervezet adómentes beszerzési jogosultságát a kitárolt
jövedéki termékre igazoló, az 1. melléklettel rendszeresített nyomtatvány szabályszerűen kiállított példányával
(a továbbiakban: adómentességi nyilatkozat) kell rendelkeznie.
(2) A feljogosított szervezet legkésőbb a kitárolást követő 30 napon belül köteles az adómentességi nyilatkozatot az ásványolajtároló-adóraktár engedélyesének átadni.
(3) Az adómentességi nyilatkozat kiállítható egy okmányon több kitárolásra vagy a kitárolások felsorolását az
adómentességi nyilatkozat szerinti adattartalommal részletező összesítőnek az okmányhoz csatolásával.
(4) Abban az esetben, ha a feljogosított szervezet – az
általa kiállított adómentességi nyilatkozat ellenére – az
(1) bekezdés szerinti beszerzése tekintetében jogosulatlanul részesült adómentességben, a feljogosított szervezet
köteles a részére fel nem számított jövedéki adót a vámhatóságnak megfizetni. Adómegfizetési kötelezettsége az
adómentességre való jogosulatlanságát megalapozó ok,
körülmény, egyéb feltétel beállásától esedékes.
3. § (1) A keretengedélyes az üzemanyag petróleum beszerzéséről, tárolásáról és készletéről a 2. melléklet szerinti, az
egyéb üzemanyagok esetében a 3. melléklet szerinti adattartalommal, a keretengedélyben az adómentes felhasználás helyeként engedélyezett helyenként (a továbbiakban:
telephely) a vámhatóság által elfogadott és hitelesített
külön nyomtatványon folyamatosan nyilvántartást vezet.
(2) A keretengedélyes adómentes célra történt felhasználásként a) az üzemanyag petróleum esetében
aa) a Magyar Honvédség (a továbbiakban: MH) köte
lékébe tartozó légi járműbe való kiszolgálást a Honvédelmi Minisztérium és az MH vonatkozó belső rendelkezéseinek és a vonatkozó jövedéki előírásoknak megfelelően,
ab) a feljogosított szervezet kötelékébe tartozó légi járműbe való kiszolgálást a kölcsönös logisztikai segítségnyújtás NATO szabványos előírásairól szóló STANAG
2034 (a továbbiakban: ST 2034) „ANNEX A” melléklet
szerinti, szabályszerűen kitöltött feltöltési bizonylattal
(a továbbiakban: feltöltési bizonylat),
b) az a) pontban nem említett üzemanyagok esetében
a feltöltési bizonylattal és a külön jogszabály szerint a külföldi fegyveres erők magyarországi csapatmozgására
kiadott engedéllyel
dokumentálva számolhatja el.
(3) A repülési tevékenységhez való felhasználásra
alkalmatlan üzemanyag petróleum a jövedéki adóügynek
nem minősülő jövedéki üggyel, továbbá a jövedéki adóügyek közül a hatósági felügyelet keretében végzendő
adóztatási feladat, illetve a Jöt. 15. § (1)–(2) bekezdése,
valamint 65. § (1) bekezdés d) pontja szerinti adófizetési
kötelezettséggel kapcsolatos adóztatási feladat ellátására
külön jogszabályban hatáskörrel és illetékességgel felruházott vámszerv (a továbbiakban: hatósági felügyeletet
ellátó vámhivatal) ellenőrzése és jegyzőkönyv felvétele
mellett végzett, sugárhajtóműben való elégetése igazolt
megsemmisülésként számolható el.
(4) Az üzemanyagok telephelyek közötti áttárolását a
hatósági felügyeletet ellátó vámhivatalnak az áttárolással
egyidejűleg be kell jelenteni.
(5) A telephelyenként vezetett, 2. és 3. melléklet szerinti
nyilvántartások telephelyenkénti adatait havonta összesíteni kell.
4. § A nemzetközi szerződés vagy nemzetközi szerződésen
alapuló kötelezettségvállalás alapján az ország területén
tartózkodó, gyakorlatozó, illetve átvonuló külföldi fegyveres erők ellátására kijelölt szervezet (a továbbiakban:
kijelölt szervezet) a jövedéki termékek e tevékenységgel
összefüggő jövedéki engedélyes kereskedelme esetén
olyan nyilvántartást vezet, amelynek alapján a vámhatóság
kérésére bármely időszakra vonatkozóan rendelkezésre
tudja bocsátani
a) szállítónkénti bontásban a beszerzett jövedéki termékekről a szállító által kiállított számla számának, kiállítása időpontjának, a jövedéki termék megnevezésének, beszerzett mennyiségének, illetve
b) vevőnkénti (külföldi fegyveres erők) bontásban a
továbbadott jövedéki termékről kiállított számla számának, kiállítása időpontjának
adatait.
5. § (1) Ez a rendelet 2008. április 1-jén lép hatályba.
(2) E rendelet hatálybalépésével egyidejűleg az üzemanyag petróleum adómentes beszerzésének, nyilvántartásának és elszámolásának különös szabályairól, valamint
a külföldi államok fegyveres erőinek ellátását végző szervezet jövedéki nyilvántartásának vezetésére vonatkozó
előírásokról szóló 45/1997. (XII. 31.) PM–HM együttes
rendelet, az Észak-atlanti Szerződés tagállamainak és
a Békepartnerség más részt vevő államainak Magyarországon tartózkodó fegyveres erői és polgári állománya által
felhasznált üzemanyagok, olaj és kenőanyagok általános
forgalmi adó és jövedéki adó mentes beszerzésének és
értékesítésének szabályairól szóló 13/2000. (IV. 14.)
PM–HM együttes rendelet, az üzemanyag petróleum adómentes beszerzésének, nyilvántartásának és elszámolásának külön szabályairól, valamint a külföldi államok fegyveres erőinek ellátását végző szervezet jövedéki nyilvántartásának vezetésére vonatkozó előírásokról szóló
45/1997. (XII. 31.) PM–HM együttes rendelet módosításáról szóló 42/1998. (XII. 27.) PM–HM együttes rendelet, az
üzemanyag petróleum adómentes beszerzésének, nyilvántartásának és elszámolásának külön szabályairól, valamint
a külföldi államok fegyveres erőinek ellátását végző szervezet jövedéki nyilvántartásának vezetésére vonatkozó
előírásokról szóló 45/1997. (XII. 31.) PM–HM együttes
rendelet módosításáról szóló 14/2000. (IV. 14.) PM–HM
együttes rendelet, a Magyar Honvédség és a külföldi fegyveres erők által felhasznált üzemanyagok, olaj és kenőanyagok adómentes beszerzését, értékesítését, nyilvántartását és elszámolását szabályozó egyes PM–HM együttes
rendeletek módosításáról szóló 27/2004. (IV. 28.)
PM–HM együttes rendelet, valamint az egyes katonai
vonatkozású PM–HM együttes rendeletek módosításáról
szóló 16/2007. (VII. 10.) PM–HM együttes rendelet hatályát veszti.
(3) A (2) bekezdés 2008. április 2-án hatályát veszti.
E bekezdés 2008. április 3-án hatályát veszti.
Dr. Veres János s. k., Dr. Szekeres Imre s. k.,
pénzügyminiszter honvédelmi miniszter


text:
1290/2013. (V. 28.) Korm. határozata Csenger Város Önkormányzatának a temetőrongálás okozta károk helyreállítása érdekében nyújtandó támogatás biztosításához a IX. Helyi önkormányzatok támogatásai fejezeten belüli előirányzat-átcsoportosításról.
A Kormány az államháztartásról szóló 2011. évi CXCV. törvény 33. § (1) bekezdésében biztosított jogkörében eljárva
 1. elrendeli a Magyarország 2013. évi központi költségvetéséről szóló 2012. évi CCIV. törvény (a továbbiakban: Kvtv.)
1.  melléklet IX. Helyi önkormányzatok támogatásai fejezetben a  9. Csenger Város Önkormányzatának támogatása
a temetőrongálás okozta károk helyreállításához cím létrehozását,
Felelős: nemzetgazdasági miniszter
 belügyminiszter
Határidő: azonnal 2. elrendeli a  Kvtv. 1.  melléklet IX. Helyi önkormányzatok támogatásai fejezet, 3. A  helyi önkormányzatok kiegészítő
támogatásai cím terhére, a  Kvtv. 1.  melléklet IX. Helyi önkormányzatok támogatásai fejezet, 9. Csenger Város
Önkormányzatának támogatása a  temetőrongálás okozta károk helyreállításához cím javára 14,0 millió forint
1. melléklet szerinti egyszeri átcsoportosítását,
Felelős: nemzetgazdasági miniszter
 belügyminiszter
Határidő: azonnal 3. felhívja a  belügyminisztert, hogy a  támogatás felhasználásának és elszámolásának feltételeiről Csenger Város
Önkormányzatával a Szabolcs-Szatmár-Bereg Megyei Kormányhivatal építésügyi és örökségvédelmi szakigazgatási
szervének műszaki szempontú ellenőrzési jogát is biztosító támogatási megállapodást kössön,
Felelős: belügyminiszter
 közigazgatási és igazságügyi miniszter
Határidő: 2013. május 31.
4. felhívja a  belügyminisztert, hogy a  2.  pont szerinti támogatást teljesítés-arányosan folyósítsa Csenger Város
Önkormányzata számára.
Felelős: belügyminiszter
Határidő: 2013. december 31. Orbán Viktor s. k.,
 miniszterelnök